Anders Beer Wilse

**Anders Beer Wilse** (født 12. juni 1865 i Flekkefjord, død 21. februar 1949 i Oslo) var en norsk fotograf. Han er kjent for sin dokumentasjon av Norge, men var også portrettfotograf.

## Liv

Anders Beer Wilse var sønn av stadsingeniør Lauritz Marius Wilse og Karoline Dorothea Beer. Han vokste opp i Kragerø, dro til sjøs 13 år gammel og tok eksamen ved Horten Tekniske Skole på Karljohansvern i Horten i 1882. I 1884 emigrerte han til USA, der han i 1886 kjøpte sitt første kamera. Han arbeidet både som jernbaneingeniør og karttegner, men etablerte i 1897 også en fotografiforretning i Seattle. Han klarte seg godt som fotograf, og i 1901 flyttet han og familien tilbake til Norge, der han startet fotografisk forretning i Christiania.

Han ble i 1925 tildelt Kongens fortjenstmedalje i gull.

Anders Beer Wilse utgav i 1936 boka *En emigrants ungdomserindringer*, og den til dels selvbiografiske boken *Norsk landskap og norske menn* i 1943.

## Virksomhet
I løpet av første halvdel av 1900-tallet reiste Wilse på kryss og tvers over hele Norge og ble kjent som landets store landskaps- og turistfotograf med en enorm produksjon. Han fotograferte særlig vakre og talende «postkortmotiver», men også idyllisk bygdeliv, kjente og ukjente personer.  

Wilses sønn, Robert Charles Wilse, ble kompanjong hos faren. Han var firmaets daglige leder i farens siste leveår og fram til virksomheten ble nedlagt omkring 1957/58. 

Fil:Håndkolorert lysbilde. Portrett av fotografen Anders Beer Wilse til hest i en dal. (9471831102).jpg|Fotografen til hest
Fil:Håndkolorert dias. Fotografen Anders Beer Wilse sykler nedover en kjerrevei. (9459037122) (cropped).jpg|Fotografen på sykkel, med kvist til bremsing.


### Foredrag
Ved siden av sin fotografiske virksomhet holdt han lysbildeforedrag i inn- og utland, der han promoterte Norge. I den selvbiografiske erindringsboken *Norsk landskap og norske menn* utgitt i 1943 forteller Wilse om foredragene: «I november 1909 hadde jeg mitt første offentlige foredrag. Det var i Den Norske Turistforening. Da jeg skjønte at foredraget slo godt an, animerte dette meg til å fortsette. Det ble særlig norsk natur det kom til å dreie seg om. Det å holde foredrag er ikke noen lukrativ affære som mange er tilbøyelig til å tro. Det er kostbart å legge i vei med 150 fargelagte lysbilder, samtidig holde like mange gratis foredrag som dem en blir betalt for. Etter hva jeg ser i min dagbok, har jeg holdt 498 betalte og 338 gratis foredrag.» Wilse overførte bildene fra svarthvitt negative glassplater til positive lysbilder, som deretter ble håndkolorert. DEXTRA Photo ved Norsk Teknisk Museum har en rekke av Wilses lysbilder, både håndkolorerte og i svarthvitt.

**Håndkolorerte foto:**


Fil:Edv. Grieg og frue 1906. Paa Hotel Westminster des 1906 (9469048305).jpg|Edvard og Nina Grieg 1906
Fil:Björnson. Siste foto tat av ham. (9469048635).jpg|Dikteren Bjørnstjerne Bjørnson 1908
Fil:Håndkolorert dias. Portrett i halvfigur av polarforskeren Oscar Wisting. (9469048831).jpg|Portrett av polarforskeren Oscar Wisting 1910
Fil:Hamsun i Bodö 1913. Hamsun skriver Markens Gröde i Bodö 1913. (9471830712).jpg|Forfatteren Knut Hamsun 1913
Fil:Anders Beer Wilse - Chr. Krogh - DEX W 00244 - Norwegian Museum of Science and Technology.jpg|Maleren og forfatteren Christian Krohg 1918
Fil:Håndkolorert dias. Portrett av forfatteren Olav Duun. Duun står foran et blomsterbed og i hånden holder han en pipe. (9469047607).jpg|Portrett av forfatteren Olav Duun 1928



Fil:Akerselven ved Bentse Bruk. Hvor Thaulow malte. (9456211321).jpg|Bentse Bruk ved Akerselven 1900
Fil:Bjørnsons begravelse DEX W 00197.jpg|Bjørnstjerne Bjørnsons begravelse i Oslo 1910
Fil:Dyrskar - Haukelifjell. (9456255689).jpg|Dyrskar, Haukelifjell 1914-1940
Fil:Hovi kirke. Valdres. (8427254344).jpg|Hovi kirke, Valdres 1914-1940
Fil:To seilbåter av typen jekt seiler sydover (9456255741).jpg|To jekter 1914-1940
Fil:Rjukan fabrikker - Norsk Hydro.jpg|Rjukan fabrikker - Norsk Hydro 1925
Fil:Rjukan Sam Eide monument (9458992992).jpg|Sam Eyde monument Rjukan 1925
Fil:Tar production in Målselvdalen valley in 1928.jpg|Tjæreproduksjon i Målselvdalen 1928
Fil:Håndkolorert dias. Skomvær fyr på øya Skomvær ytterst i Lofoten. Fyret ble bygget i 1887 og avfolket i 1978. (9456256085).jpg|Skomvær fyr 1930
Fil:Anders Beer Wilse - Storsand - DEX W 00114 - Norsk Teknisk Museum.jpg|Storsand 1934
Fil:Stenseth 1940.jpg|Drammenselva og Krogstadelva 1940
Fil:Out for fishing at 6 am in the morning.jpg|Lofotfisket, båtene drar ut klokken 6:00 for å fiske skrei


## Wilses fotoarkiv
Wilse kjøpte Axel Lindahls Norges-bilder fra 1880- og 1890-årene og brukte dem sammen med sine egne. Etter firmaets opphør ble Wilses fotoarkiv med ca. 200.000 plater solgt og er i dag spredt i mange museer og samlinger. Norsk Folkemuseum har den største samlingen med ca. 86.000 negativer og 369 arkivalbum. Oslo Bymuseum har store samlinger av Oslobilder, Norsk Maritimt Museum har skipsbilder, Nasjonalbiblioteket har portretter, og i tillegg finnes Wilsebilder i fotoarkivene ved Preus museum, Norsk Teknisk Museum og Nasjonalmuseet for kunst, arkitektur og design. Wilses bilder har stor kulturhistorisk verdi, og store deler er i dag tilgjengelig på Internett i DigitaltMuseum, Oslobilder og i Galleri NOR. I 2014 ble Wilses fotoarkiv tatt opp i Norges dokumentarv.


Fil:9-foot diameter Douglas Fir - 1900.jpg|Tømmerhoggere og douglasgran i Seattle fotografert av Wilse i 1900.
Fil:Nestun stasjon 1907.jpg|Nesttun stasjon 1907
Fil:NSB type 22b 191.jpg|Høifjeldslokomotiv 1909
Fil:Polarskuta Fram i 1909.jpg|Polarskuta Fram 1909
Fil:Anders Beer Wilse - Høifjeld - NMK.2007.6443 - National Museum of Art, Architecture and Design.jpg|«Høifjeld». Svart-hvitt landskapsfotografi fra 1913. Robert Meyers samling, Nasjonalmuseet for kunst, arkitektur og design
Fil:Kong Haakon Torpeda Minerva 1913.jpg|Kong Haakon i sin første bil, Minerva torpedo 1913
Fil:Roald Amundsen and N-25 at Svalbard.jpeg|Roald Amundsen på Svalbard 1925
Fil:28567. Grotli - Geirangerveien (6799964206).jpg|Geirangervegen under Dalsnibba 1926
Fil:Hamsun bldsa HA0324.jpg|Knut Hamsun 1927
Fil:Norwegian soldiers with Krag-Jørgensen rifle and Madsen LMG.jpg|Norske soldater i 1928
Fil:Eid kyrkje Nordfjord Wilse.jpeg|Eid kirke i Nordfjord 1931
Fil:Sikorsky S-43 LN-DAG Valkyrien at Gressholmen.jpg|Valkyrien en Sikorsky S-43 på Gressholmen 1936
Fil:Type 66 from front.jpeg|«Lyntoget» (NSB type 66) fotografert i 1945 på Østbanestasjonen
Fil:Solnedgang (16488887262).jpg|Solnedgang


## Etterminne
Wilses vei på Jar er oppkalt etter han.

Fil:Anders Beer Wilse på Kragerø kirkegård.jpg|Wilse er begravet på Kragerø kirkegård.


## Litteratur
* Bonge, Susanne (1980): *Eldre norske fotografer. Fotografer og amatørfotografer i Norge frem til 1920.* Bergen. ISBN 82-7130-014-8
* Erlandsen, Roger (2000): *"Pas nu paa! : nu tar jeg fra hullet!" Om fotografiens første hundre år i Norge 1839-1939.* Våle. ISBN 82-91780-02-01
* Nyquist, Finn P. (1968): *Det var i de gode, gamle dager. A. B. Wilses Norges-album med enkelte andre fotografer. Oslo.
* Wilse, A. B. (1943): *Norske landskap og norske menn.* Oslo.
* Wilse A. B. (1936): *En emigrants ungdomserindringer.'' Oslo

## Referanser


## Eksterne lenker
* 
* 
*  Se Wilsebilder i DigitaltMuseum
*  Anders Beer Wilse presentert i Galleri NOR
*  Kort biografi og bildeeksempler på www.fotohistorie.no 
*  Om Wilse som ingeniørutdannet fra Horten
*  Wilse sine bilder på Oslobilder.no
*  Wilses lysbilder
*